**РЕЗЮМЕ КЪМ АНАЛИЗ НА СЪСТОЯНИЕТО НА СЕКТОРА ЗА УЧЕНЕ НА ВЪЗРАСТНИ В ОБЛАСТ СОФИЯ-ГРАД**

**2014 – 2018 ГОДИНА**

Целта на настоящия анализ е да запознае заинтересованите страни със състоянието на сектора за учене на възрастни област София-град, както и да представи изводи и препоръки за развитието на образованието и обучението на възрастни на областно равнище.

Анализът представя методологичната основа – определения на основни понятия в сектора за учене на възрастни, времевия обхват на анализа и основните индикатори за оценка на състоянието на сектора за учене на възрастни. Представя състоянието на сектора за учене на възрастни в Област София-град. Направена е кратка характеристика на социално-икономическото развитие на областта и са анализирани резултатите по 10 показатели за образование и обучение на лица, навършили 16 г. на областно равнище.

През годините на територията на област София-град са закрити около 30 професионални училища. Интересът на обучаемите към професионалните направления в последите години е достигнал най-ниското си равнище. През последните години се забелязва увеличаване на броя на кандидатите за частична квалификация за сметка на кандидатите за пълна квалификация. Настоящият анализ следва да осигури прозрачност и публичност на въздействието на политиката за учене на възрастни, която се провежда в периода 2014-2020 година.

Тъй като времевия обхват на настоящия анализ е периода 2014-2018 година. Предстои разработването на анализ с обхват 2019-2020 година, което ще е възможно след обработване на необходимите статистически данни.